CELEX: 32013R0276
Language: da
Date: 2013-03-19 00:00:00
Title: Kommissionens gennemførelsesforordning (EU) nr. 276/2013 af 19. marts 2013 om tarifering af varer i den kombinerede nomenklatur

23.3.2013   
            
            
               DA
            
            
               Den Europæiske Unions Tidende
            
            
               L 84/9
            
         KOMMISSIONENS GENNEMFØRELSESFORORDNING (EU) Nr. 276/2013
   af 19. marts 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. marts 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Terrassebræt fremstillet af trækomposit, som måler ca. 0,15 × 0,02 × 3,7 m og består af træfibre (60 %), genbrugsplast (HDPE) (30 %), andre additiver end plast, fyldstoffer, UV-stabilisatorer og pigmenter (10 %). Brættet fremstilles ved ekstrudering. Det har rektangulært tværsnit og en densitet på 1,20 g/cm3.
                  Oversiden er ru og tekstureret, mens undersiden er rillet. Brættet har noter/riller på siden, der løber i hele brættets længde.
                  Brættet har karakteristika som et stift, ufleksibelt plastprodukt, hvor træaffald udgør fyldmaterialet. Det anvendes som erstatning for træ og bruges f.eks. til at bygge terrasser og spadserestier.
               
               
                  3918 90 00
               
               
                  Tarifering i henhold til almindelig tariferingsbestemmelse 1, 3b) og 6 vedrørende den kombinerede nomenklatur samt teksten til KN-kode 3918 og 3918 90 00.
                  Eftersom træfibrene kun udgør fyldmateriale, mens plasten holder træfibrene sammen og er varens karaktergivende bestanddel, er tarifering under kapitel 44 som varer af træ udelukket (se også Forklarende Bemærkninger til HS, kapitel 44). Derfor anses varen for at være plast, som anvendes til terrassebeklædning.
                  Varen skal derfor tariferes som gulvbelægningsmaterialer under KN-kode 3918 90 00.